CELEX: 31981D0665
Language: el
Date: 1981-04-24 00:00:00
Title: 81/665/ΕΟΚ: Απόφαση τής Επιτροπής τής 24ης Απριλίου 1981 μέ τήν οποία η Ιρλανδία εξουσιοδοτείται νά εξαιρέσει από τήν κοινοτική μεταχείριση τά chandails, pullovers, twinsets, γιλέκα καί σακάκια καταγωγής Ταϊβάν (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0665

81/665/ΕΟΚ: Απόφαση τής Επιτροπής τής 24ης Απριλίου 1981 μέ τήν οποία η Ιρλανδία εξουσιοδοτείται νά εξαιρέσει από τήν κοινοτική μεταχείριση τά chandails, pullovers, twinsets, γιλέκα καί σακάκια καταγωγής Ταϊβάν (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 244 της 27/08/1981 σ. 0036 - 0037

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Απριλίου 1981  με την οποία η Ιρλανδία εξουσιοδοτείται να εξαιρέσει από την κοινοτική μεταχείριση τα chandails, pullovers, twinsets, γιλέκα και σακάκια καταγωγής Ταϊβάν  (Το κείμενο στην αγγλική γλώσσα είναι το μόνο αυθεντικό)  (81/665/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 παράγραφος 1,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα οποία είναι δυνατόν να εξουσιοδοτηθούν να λάβουν τα Κράτη μέλη, όσον αφορά τις εισαγωγές ορισμένων προϊόντων, καταγωγής τρίτων χωρών, τα οποία έχουν τεθεί σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι, στις 13 Απριλίου 1981, η ιρλανδική κυβέρνηση υπέβαλε αίτηση στην Επιτροπή των Ευρωπαϊκών Κοινοτήτων, σύμφωνα με το άρθρο 115 παράγραφος 1 της συνθήκης, προκειμένου να της χορηγηθεί άδεια να εξαιρέσει από την κοινοτική μεταχείριση τα chandails, pullovers, twinsets, γιλέκα και σακάκια, καταγωγής Ταϊβάν, τα οποία υπάγονται στη διάκριση ex 60.05 Α του Κοινού Δασμολογίου κατηγορία 5 και τα οποία τίθενται σε ελεύθερη κυκλοφορία στα άλλα Κράτη μέλη·  ότι η εισαγωγή αυτών των προϊόντων καταγωγής Ταϊβάν υπόκειται, βάσει του κανονισμού (ΕΟΚ) αριθ. 3020/77 της Επιτροπής (2), όπως τροποποιήθηκε τελευταία από τον κανονισμο (ΕΟΚ) αριθ. 2604/78 (3), σε κοινοτική ποσόστωση·  ότι, λόγω των διαφορετικών συνθηκών που επικρατούν στις αγορές της Κοινότητος και της ιδιαίτερης ευαισθησίας αυτού του τομέα της κοινοτικής βιομηχανίας, αυτή η ποσόστωση κατανεμήθηκε μεταξύ των Κρατών μελών με βάση αυτά τα δεδομένα·  ότι το μερίδιο που χορηγήθηκε στην Ιρλανδία ανέρχεται σε 26 000 τεμάχια και έχει πλήρως εξαντληθεί·  ότι, κατά συνέπεια, υφίστανται διαφορές στους όρους εισαγωγής των εν λόγω προϊόντων στα διάφορα Κράτη μέλη και ότι οι όροι εισαγωγής μόνο σταδιακά θα είναι δυνατό να γίνουν ενιαίοι·  ότι οι διαφορές που υφίστανται όσον αφορά τα μέτρα εμπορικής πολιτικής τα οποία εφαρμόζονται από τα Κράτη μέλη προκάλεσαν εκτροπές του εμπορίου, δεδομένου ότι η Ιρλανδία ενέκρινε την 1η Ιανουαρίου 1981 την θέση σε ελεύθερη κυκλοφορία 10 858 τεμαχίων των προαναφερθέντων προϊόντων καταγωγής Ταϊβάν·  ότι, σύμφωνα με τις πληροφορίες που έχει συγκεντρώσει η Επιτροπή σχετικά με την κατάσταση της προαναφερθείσας βιομηχανίας, οι συνολικές εισαγωγές αυτού του προϊόντος καταγωγής τρίτων χωρών ανήλθαν σε 651 000 τεμάχια το 1978 και σε 1 224 000 τεμάχια το 1980· ότι το ποσοστό της αγοράς των εισαγωγών αυτών αυξήθηκε από 8 % κατά το 1978 σε 10 % το 1980·  ότι οι τιμές των εν λόγω προϊόντων καταγωγής Ταϊβάν είναι σημαντικά κατώτερες από τις τιμές των παρομοίων προϊόντων στην Ιρλανδία·  ότι η παραγωγή παρομοίων προϊόντων στην Ιρλανδία μειώθηκε από 5 929 000 τεμάχια το 1978, σε 5 212 000 τεμάχια το 1979· ότι η συμμετοχή της παραγωγής αυτής στην εσωτερική αγορά μειώθηκε από 32 % το 1978 σε 27 % το 1979·  ότι η πραγματοποίηση άλλων εμμέσων εισαγωγών, επί πλέον εκείνων που έχουν ήδη πραγματοποιηθεί ή σχεδιάζονται, θα μπορούσε να δημιουργήσει περισσότερες δυσκολίες και να εμποδίσει την πραγματοποίηση των στόχων στους οποίους αποβλέπουν τα προαναφερθέντα εμπορικά μέτρα·  ότι δεν είναι δυνατό να εφαρμοσθούν στο άμεσο μέλλον από τα άλλα Κράτη μέλη τα μέτρα που θα εξασφαλίσουν την αναγκαία συνεργασία·  ότι, υπό τις συνθήκες αυτές, θα πρέπει να επιτραπεί η εφαρμογή των προστατευτικών μέτρων του άρθρου 115 παράγραφος 1 υπό τους όρους που προβλέπει η απόφαση 80/47/ΕΟΚ, και ιδίως το άρθρο 3,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ιρλανδία εξουσιοδοτείται να εξαιρέσει από την κοινοτική μεταχείριση τα ακόλουθα προϊόντα καταγωγής Ταϊβάν τα οποία τίθενται σε ελεύθερη κυκλοφορία στα άλλα Κράτη μέλη και για τα οποία θα υποβληθούν αιτήσεις για χορήγηση τίτλου εισαγωγής μετά την ημερομηνία εκδόσεως της παρούσας αποφάσεως:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // ex 60.05 Α  (Κώδικας ΝΙΜΕΧΕ  60.05-01, 27, 28, 29, 30, 33, 36, 37, 38)  (κατηγορία: 5)  // Chandails, pullovers (μετά ή άνευ μανικίων), twinsets, γιλέκα και σακάκια (πλην των σακακίων των αναφερομένων εις την διάκρισιν 60.05 Α ΙΙ β) 4 θθ), πλεκτά, άπαντα μη ελαστικά ουδέ συνδεδυασμένα μετά καουτσούκ  //   //  Άρθρο 2  Η παρούσα απόφαση εφαρμόζεται μέχρις ότου να δημιουργηθούν στην Ιρλανδία νέες δυνατότητες εισαγωγής των προϊόντων αυτών από την Ταϊβάν και μέχρι την 31η Οκτωβρίου 1981 το αργότερο.  Άρθρο 3  Η παρούσα απευθύνεται στην Ιρλανδική Δημοκρατία.  Έγινε στις Βρυξέλλες, στις 24 Απριλίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 357 της 31. 12. 1977, σ. 51.  (3) ΕΕ αριθ. L 317 της 10. 11. 1978, σ. 1.